Dagur tónlistarskólanna - tónleikar kl. 16:00 í Þorlákskirkju
2020-02-08 16:00 - 17:00 (Atlantic/Reykjavik)
Dagur tónlistarskólanna verður haldinn hátíðlegur laugardaginn 8. febrúar 2020, með þrennum tónleikum á Selfossi og fernum svæðistónleikum sem dreifast um sýsluna.
Á tónleikunum þessa líflega dags má sjá þverskurð af nemendahópnum, því allir kennarar skólans senda nemendur til leiks.
Þema vetrarins og tónleikanna er „Tölvuleikja- og teiknimyndatónlist“ og spennandi að sjá hvernig það litar daginn.
Tónleikar verða haldnir sem hér segir:
10:00 í Félagsheimilinu Aratungu (nemendur úr Bláskógabyggð og Grímsnes- og Grafningshreppi)
10:00 í sal skólans Eyravegi 9, Selfoss
12:00 í Félagsheimilinu Árnesi (nemendur úr Hrunamannahreppi, Skriða- og Gnúpverjahreppi og Flóahreppi)
12:00 í sal skólans Eyravegi 9, Selfoss
14:15 í Hveragerðiskirkju
14:15 í sal skólans Eyravegi 9, Selfoss
16:00 í Þorlákskirkju (nemendur úr Þorlákshöfn, Stokkseyri og Eyrarbakka)
Aðgangur er ókeypis og allir hjartanlega velkomnir.

Strengjakvartett og vinir á Listasafninu
2020-02-15 14:00 - 15:00
Laugardaginn 15. febrúar kl. 14:00 leikur strengjakvartett skólans á tónleikum í Listasafni Árnesinga í Hveragerði.
Kvartettinn skipa þær Arndís Hildur Tyrfingsdóttir á víólu, Elísabet Anna Dudziak og Ingibjörg Ólafsdóttir á fiðlur og Katrín Birna Sigurðardóttir á selló.
Auk kvartettins koma fram Ragnar Geir Brynjólfsson á kontrabassa, Guðmundur Kristmundsson á víólu og Einar Bjartur Egilsson sem leikur á píanó.
Á dagskrá er kafli úr kvartett eftir Alexander Borodin og nokkur lög úr kvikmyndum, eftir Astor Piazzolla, Ennio Morricone og Nino Rota.
Aðgangur er ókeypis og allir hjartanlega velkomnir.

Öskudagur - öll kennsla fellur niður vegna starfsdags
2020-02-26
Öll kennsla fellur niður á öskudegi 26. febrúar 2020, en starfsfólk nýtir daginn til funda- og námskeiðshalda.

Miðdeildartónleikar í sal skólans Eyravegi 9, Selfossi
2020-03-16 18:45 - 19:45
Miðdeildartónleikar mánud. 16. mars kl. 18:45, í sal skólans Eyravegi 9, Selfossi
Á miðdeildartónleikum koma fram nemendur sem lokið hafa grunnprófi og stefna að 4. stigi eða miðprófi. Þetta er öflugur hópur nemenda sem hefur náð góðum grunntökum í hljóðfæraleik/söng. Verkefnaval er fjölbreytt og oft á tíðum nokkuð krefjandi.
Aðgangur að tónleikunum er ókeypis og allir hjartanlega velkomnir.

Framhaldsdeildartónleikar í sal skólans Eyravegi 9, Selfossi
2020-03-17 18:15 - 19:15
Framhaldsdeildartónleikar þriðjud. 17. mars kl. 18:15, í sal skólans Eyravegi 9, Selfossi
Á tónleikunum koma fram nemendur sem lokið hafa miðpróf í tónlist og stefna að 6. stigi eða framhaldsprófi. Þessi nemendahópur hefur öðlast mikla leikni í hljóðfæraleik/söng og gaman að heyra krefjandi og metnaðarfull verkefni í flutningi þeirra.
Aðgangur að tónleikunum er ókeypis og allir hjartanlega velkomnir.

Prófadagar 23.-25. mars - öll kennsla fellur niður
2020-03-23 - 2020-03-25
Dagana 23. – 25. mars fellur öll kennsla niður í Tónlistarskóla Árnesinga vegna prófa.
Ekki taka allir nemendur próf og helgast það af því hvar þeir eru staddir í námi. T.d. líður lengra á milli prófa hjá nemendum í hálfu námi; og að afloknu grunnprófi (3. stigi) líða alla jafna tvö ár á milli prófa. Nánari upplýsingar er að fá hjá viðkomandi kennara.
Um 240 – 250 nemendur munu taka próf á prófadögum. Í stað kennslu eru kennarar því uppteknir þessa daga, við að fylgja nemendum í próf eða að prófdæma.
Við óskum próftökum góðs gengis.

Strengjakvartett TÁ á Nótunni í Hörpu
2020-03-29 11:00 - 17:00
Nótan sunnud. 29. mars, í Hörpu
Uppskeruhátíð tónlistarskólanna, NÓTAN, fagnar 10 ára afmæli í ár. Tímamótunum verður fagnað með tónleikaröð í Eldborgarsal Hörpu frá kl. 11 – 15, sunnudaginn 29. mars og er þemað að þessu sinni samspil og hljómsveitir.
Á tónleikunum mætast nemendur af öllu landinu, þar á meðal strengjakvartett frá Tónlistarskóla Árnesinga, skipaður þeim Arndísi Hildi á víólu, Elísabet Önnu og Ingibjörgu Ólafsdóttur á fiðlur og Katrínu Brinu á selló. Samhliða tónleikunum fara fram tónlistarsmiðjur og konsertveisla.
Lokaathöfn afmælishátíðar verður svo kl. 16 – 17.
Nánari upplýsingar er að finna á heimasíðu KÍ: http://gamli.ki.is/um-ki/utgafa/frettir/vidburdir/5576-notan-2020

Páskafrí 4. - 13. apríl
2020-04-04 - 2020-04-13
Páskafrí hefst 4. apríl og stendur til og með 13. apríl.
Engin fjarkennsla verður í páskafríi.
Fjarkennsla hefst aftur frá og með þriðjud. 14. apríl og stendur þar til annað verður ákveðið.

Sumardagurinn fyrsti 23. apríl - frí
2020-04-23
23. apríl, á Sumardaginn fyrsta, fellur niður öll kennsla í Tónlistarskólanum.

1. maí - frí
2020-05-01
1. maí er frídagur. Engin fjarkennsla verður þann dag.

Síðasti kennsludagur 18. maí
2020-05-18
Síðasti kennsludagur vetrarins verður 18. maí.

Skólaslitavikan 19. - 26. maí nýtt til próftöku.
2020-05-19 - 2020-05-26
Skólaslit og vortónleikar falla niður í ár, en skólaslitavikan 19. – 26. maí verður nýtt til að ljúka þeim prófum sem frestuðust í mars.

Sumarleyfi 16. júní - 4. ágúst
2020-06-16 - 2020-08-04
Skrifstofa Tónlistarskóla Árnesinga er lokuð vegna sumarleyfa frá 16. júní til 4. ágúst.
Skrifstofan opnar aftur miðvikud. 5. ágúst kl. 8:00.

Haustþing kennara 9. okt. - Frí
2020-10-09
október fellur niður öll kennsla vegna haustþings tónlistarkennara. Dagurinn verður nýttur til endurskoðunar á aðalnámskrá tónlistarskóla.

Haustfrí 15. - 19. október
2020-10-15 - 2020-10-19
Fimmtud. 15. – mánud. 19. október verður haustfrí í Tónlistarskóla Árnesinga.
Öll kennsla fellur niður í tónlistarskólanum þessa daga.
Flestir grunnskólar í Árnessýslu eru með starfs- eða frídaga í kringum þessa helgi, en athugið að þeir eru ekki samræmdir að öllu leyti.

Jólafrí 19. desember - 4. janúar
2020-12-19 - 2021-01-04
Jólafrí verður í tónlistarskólanum frá 19. desember 2020 til og með 4. janúar 2021.
Kennsla hefst aftur eftir jólafrí þriðjud. 5. janúar 2021

Kennsla hefst
2021-01-05
Kennsla hefst 5. janúar 2021 skv. stundaskrá.
Allt hópastarf fer líka af stað 5. janúar.

Við höldum uppi öllum fyrri smitvörnum – og nú skiptir máli að halda út og vanda sig áfram 🙂
– Vandaður handþvottur
– 16 ára og eldri noti grímur (undanþegnir eru blásara- og söngnemendur í tímum).
– Miðum áfram við að Suzuki-foreldrar geti mætt í einkatíma með börnum sínum og að foreldrar 6 ára og yngri megi koma með í hóptíma.
– Grímuskylda foreldra.
Sjá nánar meðfylgjandi reglugerð sem gildir 1.1.2021 – 28.2.2021: B_nr_1306_2020

Foreldraheimsóknavika - rafræn eða í síma
2021-01-11 - 2021-01-15
Foreldraheimsóknavika 11. – 15. janúar.
Foreldrar mæta ekki í kennslustund, en kennarar hafa samband og:
– bjóða foreldrum að mæta rafrænt í tíma eða
– hringja í foreldra, til að fara yfir miðsvetrarmatið og ræða um verkefni vorannar (hvort stefnt sé á próf, upptökur eða annað).
Ath. – foreldrum er líka velkomið að hafa samband að fyrra bragði.

Öskudagur - frí vegna starfsdags kennara
2021-02-17
Miðvikud. 17. febrúar (öskudag) fellur niður öll kennsla í tónlistarskólanum vegna starfsdags kennara.

Prófadagar - öll kennsla fellur niður
2021-03-15 - 2021-03-17
Öll kennsla fellur niður á prófadögum 15. – 17. mars.
Upplýsingar um hvort nemandi fari í próf fást hjá kennara, en ekki taka allir nemendur próf á þessum dögum.

Páskafrí
2021-03-27 - 2021-04-05
Páskafrí 27. mars – 5. apríl.
Kennsla hefst aftur þriðjud. 6. apríl skv. stundaskrá

Sumardagurinn fyrsti – frí
2021-04-22
Öll kennsla fellur niður í tónlistarskólanum, á Sumardagurinn fyrsta 22. apríl.

Síðasti kennsludagur 26. maí - engin skólaslit
2021-05-26
Vegna Covid verða ekki hefðbundin skólaslit í vor. Þess í stað verður kennsla til og með 26. maí.

Í þessum síðustu tímum vetrarins:
– afhenda kennarar nemendum prófskírteini,
– innheimta leiguhljóðfæri frá nemendum sem hætta námi,
– haldnir verða nemendatónleikar ef ekki hefur tekist að ljúka þeim fyrr og
– þá má búast við að einhverjir kennarar brjóti upp hefðbundna tíma með námskeiðum fyrir nemendur o.fl.

Umsóknir nýnema um skólavist 2021 -2022
2021-08-06
Nú er rétti tíminn til að sækja um nám fyrir nýnema veturinn 2021-2022.
Umsóknina finnið þið undir hnappinum UMSÓKN UM SKÓLAVIST, efst á heimsíðunni.
Athugið að sækja má um skólavist allt árið.
Þeir sem sækja um fyrir 1. júní eru í fyrsta hópnum sem tekinn er inn, en við bætum áfram við nemendum eftir því sem rúm leyfir.

Kennsla hefst
2021-08-30
Einkatímar hefjast samkvæmt stundaskrá mánudaginn 30. ágúst 2021.

Hóptímar hefjast
2021-09-06
Allir hóptímar (tónfræði, hljómsveitir, samspil) hefjast frá og með mánud. 6. september, samkvæmt stundaskrá.

Haustþing kennara 24. sept. - öll kennsla fellur niður
2021-09-24
Föstud. 24. sept. sækja kennarar Tónlistarskóla Árnesinga, haustþing tónlistarskólakennara.
Öll kennsla fellur niður þennan dag.

Haustfrí 14. - 17. október
2021-10-14 - 2021-10-17
Öll kennsla fellur niður fimmtud. 14. og föstud. 15. október vegna haustfrís í tónlistarskólanum.
Haustfríið kemur á sömu daga og hjá flestum grunnskólum í Árnessýslu.
Sjá skóladagatal: Tonlistarskoladagatal-2021-2022-Netid-1.pdf (tonar.is)

Rytmískir deildatónleikar 5. nóvember
2021-11-05 17:00 - 18:00
Rytmískir deildartónleikar verða í sal tónlistarskólans, Eyravegi 9, Selfossi 5. nóv. kl. 17:00. Fram koma nemendur í rytmísku námi, bæði einleikarar og hópar. Tónleikarnir verða um klukkustundar langir. Allir hjartanlega velkomnir.

Píanódeildartónleikar 11. nóvember
2021-11-11 18:00 - 19:00
Píanódeildartónleikar verða í Selfosskirkju 11. nóvember kl. 18:00. Fram koma píanónemendur allt frá byrjendum til lengra kominna. Tónleikarnir verða um klukkustundar langir. Allir hjartanlega velkomnir.
